Nordhusium

Nordhusium (Theodisce Nordhausen)Sleumer, Alfred: Kirchenlateinisches Wörterbuch, Limburg a.d.Lahn 1926, Nachdruck 2006, ISBN 3-487-09333-2, p. 551. est urbs  in Thuringia septentrionali ad flumen Zorge sita. Anno 2022 exeunte habuit 41 339 incolarum.

 Descriptio 
Iacet haec urbs ad pedes meridionales Harthicorum montium. Statio finalis ferriviae Harthicae, quae apud Wernigerode incohatur, etiam hic invenitur.
Ecce res industrialiter confectae Nordhusii: textilia, machinae, spirituosa, producta chimica vitreaque.

 Historia 
Orta est urbs anno 910 circiter apud burgum quendam. Urbis libertates post 1220 nacta est. Tempore ab 1250 usque annum 1803, quando Borussiae subiceretur, oppidum sui potens imperiale erat.

Tempore Secundi belli pancosmici haud procul ab urbe castra carceralia erant (Mittelbau-Dora), ubi sub terra rochetae fabricatae sunt. Post gravissima damna pyrobolis ultimis belli diebus facta, cathedralis Catholica et Ecclesia Sancti Blasii inter alias res refectae sunt.

Res aspectabiliores
Bibliotheca municipalis Nordhusiana
Flohburg, museum et bibliotheca
Pinacotheca Meyenburg

Incolae illustres
 Gerberga (Francia), ducissa
 Ioannes Gigas, poeta et humanista
Iustus Ionas, reformator
Lotharius de Maizière, vir politicus

Bibliographia
Uwe Gerig: Nordhausen. Historie – Heimat – Humor. Gerig, Lapide Regio 1991, ISBN 3-928275-09-7.
 Rainer Hellberg, Paul Lauerwald: Nordhausen – Tor zum Harz. Nordhusii 2004, ISBN 3-00-014133-2.
 Gabriele Scholz: Nordhausen in alten Ansichten. Sutton, Erfordiae 2002, ISBN 978-3-89702-421-2 (hic in interreti)

 Nexus externi 

 Situs proprius

 Notae 

Categoria:Urbes Thuringiae